OECD: Prevelika štednja šteti EU
OECD upozorila da bi agresivno smanjivanje budžeta moglo da dovede do velikih gubitaka u evrozoni što bi štetilo i svetskoj ekonomiji.
Učenici rado učestvuju u jednodnevnom štrajku, koji su organizovali vodeći sindikati u Španiji. Očekuje se da će se više od milion prosvetnih radnika u Španiji pridružiti štrajku zbog uvođenja mera štednje, kojima je predviđeno smanjenje ovogodišnjeg budžeta za školstvo za jednu petinu. Pilar Molto ističe da u njenoj školi ove godine predaje manje od 30 nastavnika. , kaže Molto, nastavnica fizike i hemije u srednjoj školi. Prosvetni radnici i učenici svakako nisu jedini koji se žale na mere štednje – političari poput francuskog predsednika, Fransoa Olanda, umesto štednje predlažu fokusiranje na otvaranje novih radnih mesta i podsticaj privrednog rasta. Tom predlogu sada se pridrižila i Organizacija za ekonomsku saradnju i razvoj (OECD). Predstavnici ove organizacije sa sedištem u Parizu, upozorili su da bi agresivno kresanje budžeta radi smanjenja državnog duga, moglo da povede evrozonu nizlaznom putanjom, što bi takođe moglo da nanese štetu globalnoj ekonomiji. smatra glavni ekonomista OECD-a, Pjer Karlo Parodan. Prema turobnoj ekonomskoj prognozi u svom polugodišnjem izveštaju, OECD predviđa pad privredne aktivnosti evrozone ove godine za 0,1 % kao i porast nezaposlenosti na novi rekordni nivo – više od 11 %. Uoči samita evropskih lidera u Briselu u sredu, OECD je takođe predložio sprovođenje sveobuhvatnih reformi u oblastima kao što su obrazovanje, inovacije i konkurencija, upozorivši da ukoliko EU ne budu odlučno delovala, to može da pogorša krizu i poveća mogućnost da se ona prelije i na ostatak sveta.